Draft 23 June 2014
Anexa 1 la Hotărârea Consiliului Local_____________ nr.________

Acord de Parteneriat

Încheiat între,

Unitatea Administrativ Teritorială Județul Arad cu sediul în municipiul Arad, Str. Corneliu Coposu, nr. 22, cod poștal 310003, județul Arad, telefon: 0357.731.111, cod fiscal 3519941,  reprezentată de Iustin-Marinel Cionca-Arghir, în calitate de reprezentant legal - Președinte al Consiliului Județean Arad, în calitate de Lider de parteneriat

și

Unitatea Administrativ Teritorială __________________ cu sediul în ______________, Str. ___________, Nr. _______, cod poștal ___________, județul Arad, telefon _______, cod fiscal _____________, reprezentată de __________________________, în calitate de reprezentant legal - Primar, în calitate de Partener,

denumite în continuare, individual “Parte” și împreună “Părți”,

au convenit încheierea prezentului Acord de parteneriat în vederea depunerii, respectiv implementării Proiectului „Microbuze electrice pentru elevii din județul Arad”, finanțat prin Planul Național de Redresare și Reziliență - Pilonul VI: Politici pentru noua generație, Componenta C15: Educație, Investiția 10. Dezvoltarea rețelei de școli verzi și achiziționarea de microbuze verzi, , după cum urmează:

Art. 1 – Obiectul Acordului
(1) 	Prezentul Acord de Parteneriat, denumit ȋn continuare “Acordul”, definește drepturile și obligațiile Părților și stabilește termenii și condițiile colaborării acestora ȋn vederea depunerii și implementării Proiectului ” Microbuze electrice pentru elevii din județul Arad”, denumit în continuare ”Proiect”.

Art. 2 – Durata Acordului 
(1)  Prezentul Acord intră în vigoare la data semnării acestuia de către Părți și este valabil pe perioada de implementare a Proiectului la care se adaugă perioada de sustenabilitate a acestuia.
(2)  Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins. 

Art. 3 – Drepturile și Obligaţiile Liderului de proiect - Unitatea Administrativ-Teritorială Județul Arad

Drepturi
(1) Are dreptul să solicite Partenerului furnizarea oricăror informații și documente legate de Proiect, necesare depunerii Dosarului de finanțare aferent Proiectului și în implementarea Proiectului. 

Obligații
(1) Este obligat să depună Dosarul de finanțare și toate anexele pe platforma dedicată https://proiecte.PNRR.gov.ro, în termenul prevăzut de Ghidul solicitantului.
(2) Asigură managementul și implementarea Proiectului, conform contractului de finanțare, legislației naționale și europene în vigoare.



Art. 5 – Drepturile și Obligaţiile Partenerului 

Drepturi
(1) Are dreptul să fie consultat de către Liderul de proiect și să fie informat despre progresul în implementarea Proiectului. 
(2) Are dreptul să fie consultat de către Liderul de proiect în privința propunerilor pentru modificări importante ale Proiectului înainte de transmiterea solicitării către coordonatorul de reformă și investiții.

Obligații
(1) Își asumă informațiile transmise referitoare la:
i. Numărul total de elevi care fac naveta și necesită transport
ii. Existența unui mijloc de transport școlar funcțional cu o vechime mai mică de 7 ani.
iii. Distanța totală (dus-întors) zilnică pe care se realizează transport școlar.
(2) Iși asumă capacitatea de conectare la rețeaua de curent electric a școlii/UAT-ului sau angajamentul UAT-ului de a crea o stație de încărcare în localitatea pentru care se cere microbuz electric, în cazul în care în localitatea respectivă nu există deja o stație de încărcare funcțională;
(3) Iși asumă asigurarea, pe o durată de minimum 4 ani, a resursei umană (șofer), costurile de reparații și întreținere a microbuzelor, precum și costurile de alimentare.
(4) Desemnează, la cererea Liderului de proiect, membrii în Comisia de evaluare a ofertelor pentru bunurile ce urmează a se achiziționa pentru U.A.T.-ul respectiv.
(5) Participă, prin membrii desemnați, la recepția bunurilor achiziționate pentru U.A.T. - ul respectiv.
(6) Încheie cu Liderul de proiect un contract de comodat privind folosința bunurilor achiziționate prin Proiect pe durata de la momentul recepției bunului și până la finalizarea perioadei de implementare a Proiectului.
(7) La finalizarea perioadei de implementare a Proiectului, încheie cu Liderul de proiect documentele necesare transferului dreptului de proprietate asupra bunurilor achiziționate prin Proiect
(8) Se asigură și ia măsuri că toate bunurile achiziționate prin Proiect sunt utilizate exclusiv pentru transportul elevilor și pentru activități cu scop educațional.
(9) Toate cheltuielile care privesc bunurile achiziționate prin Proiect (de tipul: înmatriculare, asigurare RCA / CASCO, etc) se vor achita de Liderul de proiect și se vor recupera de la partenerul beneficiar al bunului.
(10) Se obligă să păstreze garanția bunului achiziționat
(11) Suportă toate cheltuielile neeligibile ce pot rezulta din evaluare, implementare, achiziții sau oricând pe parcursul duratei de implementare a Proiectului.
(12) Participă, prin membrii desemnați, la inventarierea anuală a bunurilor.
(13) Se obligă să asigure accesul neîngrădit al autorităților naționale și europene cu atribuții de verificare, control și audit, în limitele competențelor ce le revin, în cazul în care aceștia efectuează verificări/controale/audit la fața locului și solicită în scris declarații, documente, informații.
(14) Se angajează să acorde dreptul de acces la locurile și spațiile unde sunt amplasate bunurile achiziționate prin Proiect, inclusiv acces la sistemele informatice care au legătură directă cu Proiectul.

Art. 6 – Protecția datelor cu caracter personal
(1)	Prezentul reprezintă un acord ferm pentru parteneri în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
(2)	Datele cu caracter personal ale grupului țintă și, după caz, ale beneficiarilor finali ai Proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

Art. 7 – Dispoziții finale
(1) 	La finalizarea perioadei de implementare a Proiectului, dreptul de proprietate asupra bunurilor achiziționate va fi transferat către Partener.
(2) 	Orice modificare a prezentului Acord se va realiza prin act adițional.
(3) 	Partenerii sunt responsabili pentru informațiile transmise în cadrul prezentului Acord și vor fi răspunzătoare de eventualele prejudicii cauzate în raport de obligațiile asumate. 
(4) Toate neînțelegerile rezultate din prezentul Acord sau în legătură cu el, pe care părţile nu le pot rezolva pe cale amiabilă, vor fi soluţionate de instanţele judecătorești competente

Părțile au convenit să încheie astăzi, .............................., prezentul Acord, în două exemplare originale, câte unul pentru fiecare parte.


Lider de proiect 							Partener 
U.A.T. Județul Arad						U.A.T. ___________
  Președinte  								Primar

